הרב א. קניגסברג שאלות לחזרה במסכת פסחים (קיד:-קטז.) אדר תשפ"א

1. מה הדין אם יש לו רק חסא, מתי מברך ברכת על אכילת מרור – לפי רב הונא ולפי רב חסדא? מתי מקיים מצות מרור לפי כל א'? במה נחלקו רב הונא ורב חסדא – לפי הרשב"ם\והרמב"ן, ולפי התוס'? למה לא רצו התוס' לפרש כמו הרשב"ם?

[גמ' (קיד:) ורשב"ם שם, רמב"ן במלחמות ה' (כה. ברי"ף), תוס' (קטו. ד"ה מתקיף)]

2. מה הדין אם יש לו חסא ושאר ירקות, האם יכול לעשות טיבול הא' בחסא – לפי הרשב"ם, ולפי התוס'? למה? תן ב' נפקא מינה בין הרשב"ם והתוס' בשיטת רב חסדא.

[רשב"ם ותוס' שם, משנה ברורה (סי' תעה ס"ק כז-כח)]

3. אם עושה טיבול הא' בשאר ירקות האם יכול להטבילו בחרוסת – לפי הרא"ש, ולפי ההגהות מיימוניות? באר במה נחלקו בהבנת שיטת רב חסדא. מה היא שיטת התוס' בזה?

[רא"ש (סי' כה), הגהות מיימוניות הל' חמץ ומצה (פ"ח אות ג'), תוס' (קטו. ד"ה מתקיף)]

4. למה לא הביאו ראיה בגמ' ר"ה (כח:) דמצוות א"צ כוונה מהברייתא דגמ' פסחים (קיד:) אכל מרור שלא במתכוין יצא? מה תירצו על זה התוס' כאן, והתוס' בר"ה? למה לא רצו התוס' בר"ה ליישב כמו התוס' בפסחים – לפי הפני יהושע? מה הקשה המהרש"א על דברי התוס' בפסחים? ומה תירץ הקרני ראם?

[תוס' (קטו. ד"ה מתקיף) ומהרש"א וקרני ראם שם, תוס' ר"ה (כח. ד"ה אמר) ופני יהושע שם]

5. האם קיי"ל דמצוות צריכות כוונה או אין צריכות כוונה – לפי התוס', בעל המאור, והראב"ד? במה נחלקו המגיד משנה והר"ן בשיטת הרמב"ם בזה? באר סברת הר"ן. למה לא רצה המ"מ לפרש כמו הר"ן?

[תוס' שם בעה"מ שם (כד: ברי"ף) וראב"ד שם, רמב"ם הל' חו"מ (פ"ו ה"ג) והל' שופר (פ"ב ה"ד) ומגיד משנה שם, ר"ן ר"ה (ז: ברי"ף)]

6. למה לא מברכים בורא פרי האדמה על מרור – לפי הרשב"ם, התוס', והמרדכי? מאי נפקא מינה בין התוס' והמרדכי – לפי הרב שכטר? מאי נפקא מינה בין הרשב"ם והתוס'? מה כתב השו"ע לעשות כדי להמנע משאלה זו?

[רשב"ם (קיד:) ותוס' (קטו. ד"ה והדר) ומרדכי שם, טור (סי' תעג ס"ו) וב"י ושו"ע ומשנ"ב שם]

7. מה הקשו התוס' על סברת הרשב"ם? איזה ראיה אפשר להביא לקושית התוס'? כיצד דחה הרא"ש את הראיה? תן ב' טעמים למה לא רצה הרשב"ם לפרש כמו התוס'.

[תוס' שם, גמ' (קטו:), רא"ש (סי' כו)]

8. למה אין מברכין בפה"א על מרור – לפי הר"י טוב עלם? איזה ראיה הביאו התוס' בברכות נגד הר"י טוב עלם? כיצד דחה הנצי"ב את הראיה? מה הקשה הנצי"ב על סברת עצמו? כיצד אפשר ליישב קושית הנצי"ב? איזה קושיא אחרת (מהתוס' בסוגיין) אפשר ליישב לפי יסוד זה? תן ראיה ליסוד הנצי"ב לגבי קידוש מדברי הראב"ן. מי חולק על הראב"ן בזה?

[תוס' שם, תוס' ברכות (לט:), הגדת הנצי"ב (ד"ה מוציא), ריטב"א עירובין (מ:), מג"א (סי' תרכא ס"ק ג)]

9. מבואר בגמ' (קטו.) דרב אחא בריה דרבא מהדר אשאר ירקות לאפוקי נפשיה מפלוגתא. באר דבריו. מה הקשה השאגת אריה על דבריו? ומה תירץ? למה חצי שיעור אסור מן התורה? תן ב' דרכים ונפקא מינה ביניהם. מה היא שיטת הרמב"ן, והשאגת אריה בזה?

[גמ' יומא (עד.), רמב"ן תורת האדם (שער הסכנה עמ' כח), שאגת אריה (סי' ק)]

10. מה היה הלל אוכל בכריכה – לפי הרשב"ם, ולפי רבינו חננאל? מאי נפקא מינה למעשה בזה? לפי הרשב"ם האם הלל היה טובל הכורך בחרוסת? ולמה? מה פסקו השו"ע והרמ"א לדינא בזה, וכיצד הכריע המשנה ברורה?

[רשב"ם (קטו. ד"ה כורכן), ור"ח שם, ט"ז (סי' תעה ס"ק ט) וחק יעקב שם (ס"ק יג), ר"ן (כה. ברי"ף) ומרדכי (לח ע"ג), שו"ע ורמ"א (סי' תעה ס"א) ומשנ"ב שם (ס"ק יז)]

11. במה נחלקו הלל ורבנן בענין כורך – לפי הרשב"ם, ולפי התוס'? האם יש שיטה ג' מלבד הלל ורבנן? באר. היאך אמרו בגמ' דהלל סובר מצוות אין מבטלות זו את זו, אולי גזירת הכתוב היא רק לגבי מצה ומרור? מה תירצו על זה התוס'? וכיצד פירשו שיטת הרבנן?

[רשב"ם (קטו.) ותוס' שם (ד"ה אלא אמר)]

12. מבואר בגמ' שנחלקו הלל ורבנן אם מצוות מבטלות זו את זו או לא. כיצד ביאר הרשב"ם בטעם המאן דאמר מצוות מבטלות זו את זו? מה הוסיף המהר"ם חלאוה בביאור הדבר? מה קשה על זה מדברי הגמ' (קטו.)? מה תירץ על זה האור חדש? מהו טעם המאן דאמר דמצוות בטלות זו את זו – לפי הרמב"ן? תן ראיה לשיטה זו מדברי התוס' (קיד.).

[רשב"ם (קטו.) ומהר"ם חלאוה שם (ד"ה ואתי), אור חדש שם, תוס' (קיד. ד"ה אע"פ)]

13. כיצד יש לקיים מצוות מצה ומרור בזמן הזה – לפי הגמ'? ולמה? מה הדין לשיטת הלל – לפי התוס'? כיצד הבינו התוס' גדר דין כורך זכר למקדש. מה היא שיטת הרמב"ם בזה? תן ראיה מלשון הרמב"ם. באר למה הרמב"ם למד כך.

[גמ' (קטו.) ותוס' שם (ד"ה אלא מברך), רמב"ם הל' חו"מ (פ"ח ה"ח)]

14. א) האם מותר להפסיק בין ברכת על אכילת מצה ואכילת כורך בזמן הזה – לפי השו"ע? מהו טעם הדבר – לפי הגר"א? מה היא שיטת המהר"ל בזה? מה סובר הטור בזה? וכיצד ביאר הב"ח בדבריו?

ב) מה מותר לומר לפני אכילת כורך – לפי השו"ע? מה הקשה על זה הביאור הלכה? ותן ב' תירוציו. למה אין קושיא לשיטת המהר"ל?

[טור (סי' תעה ס"א) וב"ח שם, שו"ע וביאור הגר"א שם, בה"ל שם (ד"ה ואומר), מהר"ל גבורות ה']

15. מה הדין אם אין לו אלא כזית מצה שמורה – לפי הרי"ף? מה הקשה על זה הר"ן? ותן ב' תירוציו. באר דברי הר"ן. מה כתב הר"ן בשם בעל המאור? כיצד אפשר לבאר דבריו לפי מה שכתב הב"ח בדעת הטור? תן ראיה שאף הרמב"ם סובר כסברת הב"ח.

[רי"ף (כז. בדפיו) ור"ן שם (ד"ה והיכא), טור (סי' תעה ס"א) וב"ח שם, רמב"ם הל' חו"מ (פ"ח ה"ח)]

16. למה צריך נטילת ידים לדבר שטיבולו במשקה – לפי הרשב"ם, ולפי התוס'? באר שיטת הרשב"ם – לפי רבינו יונה. תן ראיה לכך מדברי הרמב"ם. איזו ב' קושיות הקשו התוס' על הרשב"ם? ותן נפקא מינה לדינא בין הרשב"ם והתוס'.

[תוס' (קטו. ד"ה כל), רבינו יונה ברכות (מא. ברי"ף), רמב"ם הל' ברכות (פ"ו ה"א)]

17. למה נוטלין ידים לפני אכילת הכרפס? תן ג' טעמים לזה, וג' נפקא מינה בין הטעמים.

[ט"ז (סי' תעג ס"ק ו) וחק יעקב שם (ס"ק כח), הגדת אמרי שפר, אבודרהם, בה"ל (סי' תעג ס"ו ד"ה פחות), ר"ן (כה. ברי"ף), מקראי קודש (ח"ב סי' לט)]

18. מבואר בגמ' דלפי רבא אם בלע מצה ומרור ידי מצה יצא ידי מרור לא יצא. מהו החידוש בזה – לפי הגירסא שלנו, ולפי גירסת ר"ח? מה הקשו התוס' על דברי רבא? ומה תירצו? מה תירץ על זה רבינו דוד?

[רשב"ם (קטו: ד"ה בלע מרור) ור"ח שם, תוס' שם (ד"ה ידי) ורבינו דוד שם]

19. מה קשה על רבא מדברי הגמ' בברכות (לח:) לגבי מצה מבושלת? מה תירצו על זה רבינו יונה, והמאירי? למה אינו יוצא במצה מבושלת – לפי הרמב"ם? באר לפי רבינו מנוח.

[גמ' ברכות (לח:) ורבינו יונה ומאירי שם, רמב"ם הל' חו"מ (פ"ו ה"ב, ה"ו) ורבינו מנוח שם]

20. מהו החילוק בין בלע מצה ומרור לבין כרכן בסיב ובלען – לפי הרשב"ם, ולפי הר"ן? האם יוצא מצות מצה לדעתם אם כרך המצה במאכל אחר (חוץ ממרור)? ולמה? מה הדין לפי הרמב"ם? מהו החילוק בין בלע מצה ומרור לבין כרכן בסיב – לפי הרמב"ם והמאירי? ומאי נפק"מ לדינא בין הרמב"ם והמאירי?

[רשב"ם שם, ר"ן ומאירי ורש"ש שם, רמב"ם הל' חו"מ (פ"ו ה"ב) ומנחת חינוך (מצוה י')]

21. האם צריך לתת מצה ומרור לכל א' וא' – לפי האמוראים? כיצד ביארו התוס' את שיטת רב שימי בר אשי? כיצד אפשר לבאר סברת התוס' עפ"י התוס' בסוכה (לט.)? במה נחלקו הלחם חמודות והמגן אברהם בביאור דברי התוס'? באר סברת המגן אברהם? כיצד אפשר לדחות סברתו?

[גמ' (קטו:) ותוס' שם (ד"ה מצה), תוס' סוכה (לט. ד"ה עובר), מג"א (סי' קסז ס"ק יט)]

22. תן ב' החידושים שחידש הרשב"ם בהא דבעינן סיפור יציאת מצרים דרך שאלה ותשובה. מה היא שיטת התוס' בזה? למה לא רצו התוס' לפרש כמו הרשב"ם? באר דברי רבה "פטרתן מלומר מה נשתנה" – לפי הרשב"ם, ולפי התוס'? באר במה נחלקו הרשב"ם והתוס'.

[רשב"ם (קטו: ד"ה פטרתן) ותוס' שם (ד"ה כדי)]

23. מה סובר הרמב"ם לגבי ב' החידושים של הרשב"ם בענין סיפור יציאת מצרים דרך שאלה ותשובה? מה קשה עליו מדברי הגמ'? כיצד אפשר לבאר שיטת הרמב"ם? באר דברי הגמ' (קטו:, קטז.) לפי הרמב"ם.

[רמב"ם הל' חו"מ (פ"ז ה"ב-ג, פ"ח ה"ב), גמ' (קטו:, קטז.)]

24. האם צריך לגמור את ההלל קודם חצות – לפי הר"ן, והתוס' במגילה? כיצד פסק הרמ"א בשאלה זו? באר פסק הרמ"א – לפי הגר"א? במה נחלקו הר"ן והתוס' לפי זה? למה קשה לפרש כן בדעת הרמ"א? כיצד אפשר לבאר הרמ"א עפ"י שיטת רש"י (לו.)? מה קשה על זה? תן ביאור אחר בדברי הרמ"א.

[ר"ן (כז: ברי"ף), תוס' מגילה (כא.), רמ"א (סי' תעז ס"א, סי' תעג ס"ז) וביאור הגר"א שם, רש"י (לו.), רמב"ם ספר המצוות (מ"ע קנז)]

25. על איזה מצה מברכין ברכת המוציא וברכת על אכילת מצה בליל הסדר – לפי הרשב"ם, לפי התוס' בפסחים, ולפי הרי"ף והרמב"ם? כיצד ביאר הר"ן בדברי התוס'? כיצד מקיימין דין לחם משנה ע"י לקיחת ב' מצות שלימות עם הפרוסה לפי התוס', הרי אין מברכין ובוצעין על ב' השלימות?

[רשב"ם (קטז. ד"ה אף) ותוס' ור"ן שם, רמב"ם הל' חו"מ (פ"ח ה"ו), רא"ש (סי' ל), רש"י שבת (קיז:)]

26. כיצד ביאר הרב שכטר בדעת הרי"ף והרמב"ם? תן נפקא מינה למעשה בין התוס' לבין הרי"ף והרמב"ם? איזה ראיה הביא הרא"ש נגד שיטת הרי"ף והרמב"ם? תן ג' דרכים לדחות ראיה זו – לפי הרמב"ם.

[רא"ש (סי' ל), רמב"ם הל' חו"מ (פ"ה ה"כ, פ"ו ה"ה) וחידושי הגרי"ז שם, ארץ הצבי (סי' ד)]

27. השו"ע חידש שצריך לאכול ב' כזיתים במוציא מצה. כיצד ביאר המשנה ברורה ענין זה? מה הקשה הביאור הלכה? כיצד אפשר ליישב קושיתו – לפי הרא"ש? לפי איזה ראשונים מסתבר שלא צריך לאכול ב' כזיתים? למה?

[שו"ע (סי' תעה ס"א) ומשנ"ב שם (ס"ק ט) ובה"ל שם, רא"ש (סי' ל)]

28. האם צריך לחם משנה ביו"ט – לפי השו"ע? למה? מה קשה על דברי השו"ע? מה תירץ על זה הפרישה? מה היא שיטת הרמב"ם בזה?

[שו"ע (סי' תקכט ס"א), תוס' ביצה (ב:), פרישה שם (ס"ק ג), רמב"ם הל' שבת (פ"ל ה"ט)]

29. למה צריך למזוג כוס שני לפני אמירת מה נשתנה – לפי הרשב"ם, ולפי הרמב"ם? תן ה' נפקא מינה ביניהם. מה קשה בדברי השו"ע בזה? כיצד אפשר ליישב דבריו?

[רשב"ם (קטז.) ורמב"ם הל' חו"מ (פ"ז ה"י), בעה"מ (כג: ברי"ף) ורמב"ן שם, רמב"ם הל' שבת (פכ"ט ה"ז), כף החיים (סי' תעג ס"ק קמד), שו"ע (סי' תעג ס"א, ג, ז) ובה"ל שם (ד"ה הרשות)]